የኦሮሚያ ክልል ፕሬዚዳንት
 • በ2011 ዓ.ም በክልሉ የፖለቲካ ምህዳሩን የማስፋት ሥራ ተሰርቷል • በሰላማዊ መንገድ ለመንቀሳቀስ ፍላጐት በሌላቸው ታጣቂዎች ላይ እርምጃ ተወስዷል • በክልሉ ለውጡን ለማስቀጠል ሁሉም ኃላፊነት ወስዶ እየሰራ ነውአዲስ አበባ፡- የኦሮሚያ ክልል በ2011 ዓ.ም የፖለቲካ ምህዳሩን የማስፋት ሥራ ማከናወኑን፣ በክልሉ በሰላማዊ መንገድ ለመንቀሳቀስ ፍላጎት ባልነበራቸው ታጣቂዎች ላይ እርምጃ መወሰዱን እና የህብረተሰቡን ሰላም ማስጠበቅ መቻሉን አስታወቀ።በክልሉ ለውጡን ለማስቀጠል ሁሉም ኃላፊነት ወስዶ በመስራት ላይ መሆኑም ተገልጿል። የኦሮሚያ ክልል ፕሬዚዳንት አቶ ሽመልስ አብዲሳ ትናንት በጽህፈት ቤታቸው የ2011 ዓ.ም መጠናቀቅ እና የአዲሱን ዘመን መለወጫ ምክንያት በማድረግ በሰጡት ጋዜጣዊ መግለጫ እንደተናገሩት፣ በክልሉ በሰላማዊ መንገድ የፖለቲካ አላማቸውን ለማስፈፀም ከሚንቀሳቀሱ ኃይሎች ጋር ውጤት የተገኘባቸው ሰፋፊ ውይይቶች ተደርገዋል።ከዚህ ባለፈ ትጥቅ ለመፍታት ፍቃደኛ ያልሆኑ በደቡብ እና ምእራብ ኦሮሚያ የሚገኙ ኃይሎች ላይ እርምጃ በመውሰድ የህብረተሰቡን ሰላም ማስፈን ተችሏል።ይህንን ተከትሎ የተጀመረውን ለውጥ ለማስቀጠል ሁሉም የህብረተሰብ ክፍል ኃላፊነት ወስዶ በመስራት ላይ ይገኛል። በአቶ ዳውድ ኢብሳ ከሚመራው ኦነግ ጋር በተደጋጋሚ ውይይት መደረጉን ያስታወሱት አቶ ሽመልስ ሰላማዊ መንገድ ለመፍጠር የተደረገው እንቅስቃሴ ግን አሳዛኝ ሁኔታዎችን ፈጥሯል።ሆኖም የፖለቲካ አመራሮቹ ታጥቆ የሚንቀሳቀሰው የፖለቲካ ቡድን ድርጅታችንን አይወክልም በማለትና በማግለላቸው መንግስት እርምጃ ወስዶ የማህበረሰቡን ሰላም የማስጠበቅ ሥራ ሰርቷል።ሰላም ከማስከበር ሥራው በተጓዳኝ የዴሞክራሲ ተቋማትን የማጠናከር ሥራም እየተከናወነ መሆኑን ጠቅሰዋል። ፕሬዚዳንቱ ትኩረት ያደረጉበት
ሌላኛው ጉዳይ የፌዴራል
ሥርዓቱ ሲሆን ከዚህ
ቀደም ሥርዓቱ በትክክለኛው
መንገድ ሲተገበር እንዳልነበር
አንስተዋል። ‹‹የከዚህ ቀደሙ
ፌዴራሊዝም ሥርዓት በትክክል
ባለመተግበሩ ክልሎች በሞግዚት
የሚተዳደሩ ይመስል ነበር››
በማለት ፍትሃዊ የሃብት
እና የስልጣን ክፍፍል
ችግርን ጨምሮ በትክክል
ህገመንግሥቱ ላይ የተቀመጠውን
የፌዴራሊዝም ሥርዓት ያለመተግበር
ችግር ይታይ እንደነበር
ገልጸዋል። ይሁን እንጂ
አሁን ላይ ይህን
የማስተካከል ሥራ እየተተገበረ
ነው።በፌዴራል መስሪያ ቤቶች
የሚታየው ፍትሃዊ ያልሆነ
የሠራተኞች ስብጥርም ኢትዮጵያን
እንደማይወክል እና መስተካከል
እንደሚኖርበትም አንስተዋል። ፕሬዚዳንቱ በመግለጫቸው ላይ ያነሱት ሌላኛው ጉዳይ የህዝቦችን ከቀያቸው መፈናቀል ሲሆን፤ በዚህም የክልሉ መንግሥት ዜጎችን ከቀያቸው የማፈናቀል ሥራ የሚሰሩ አካላት ላይ እርምጃ ከመውሰድ ጀምሮ ነዋሪዎቹን ወደነበሩበት ስፍራ የመመለስ ሥራ መሰራቱን ገልጸዋል።በዚህም አንድ ነጥብ አንድ ሚሊዮን ዜጎችን ወደ ቀያቸው መመለስ እና ማቋቋም መቻሉን ተናግረዋል ። ‹‹አሁን በክልሉ
በሁሉም አካባቢዎች የሚገኙ
መንገዶች እና የኢኮኖሚ
አውታሮች ክፍት ሆነው
ከክልሎች ጋር በጋራ
ኢኮኖሚውን ለማጠናከር እየተሰራ ነው›› ያሉት የክልሉ ፕሬዚዳንት የዋጋ ግሽበትን ለማናር የተለያዩ የንግድ እቃዎችን በመጋዘን የሚያከማቹ ነጋዴዎች ላይ እርምጃ ተወስዶ ውጤት ማምጣት ተችሏል። በግብርናው መስክም በኦሮሚያ በክላስተር ሲስተም ከ900 ሺ ሄክታር በላይ ዘር መዘራቱን አስታውቀዋል። በተጠናቀቀው ዓመት ስኬቶች ቢኖሩም በርካታ ተግዳሮቶች እንዳጋጠሙ ያስታወሱት አቶ ሽመልስ ከእነዚህም አመራሩ ለውጡን በቅጡ አለመረዳቱ ከፍተኛ ፈተና ነበር ብለዋል። በሌላ በኩል የፖለቲካ ፓርቲዎች ከፖለቲካ ሸረኝነት አለመውጣታቸው እና መጠላለፋቸው ሌላው ችግር ሆኗል። ከዚህ ሌላ ዋንኛ እንቅፋት የነበረው ብሄርንና ሃይማኖትን መሰረት ያደረገ ፅንፈኝነት፣ ከህግ ውጪ ፍላጎትን ለማስፈፀም የሚደረግ ጥረት መሆኑንም አስታውቀዋል። ‹‹ቀጣዩ የ2012
ዓ.ም የብልፅግና
እና የሰላም እንዲሆን
እመኛለሁ›› ያሉት ፕሬዚዳንቱ
በተጠናቀቀው ዓመት የተገኙትን
በርካታ መልካም ውጤቶች
በማስቀጠል እንዲሁም እንቅፋት
የነበሩ ችግሮችን በማረም
ኢትዮጵያን ወደፊት ማራመድ
አስፈላጊ መሆኑንም ተናግረዋል።አዲስ ዘመን ጳጉሜ 3/2011ዳግም ከበደ 